عالمی بینک کا نیا صدر کون ہوگا ؟
کئی لوگوں کا کہنا ہے کہ وقت آگیا ہے کہ غریب ملکوں کو قرضے دینے والے اس ادارے کی قیادت امریکہ کی بجائے کسی دوسرے ملک کو منتقل کی جائے
پیڈی پاور، آن لائن بیٹنگ یا شرط لگانے کی ویب سائٹ ہے ۔ ورلڈ بینک کا اگلا صدر کون ہوگا ؟ اس ویب سائٹ کوئی بھی اس بارے میں شرط لگا سکتا ہے ۔ ورلڈ بینک کا اگلا صدر کون ہوگا ، یہ سوال ان دنوں کئی اہم ملکوں کے حکام ، اقتصادی ، اور ترقیاتی شعبے کے ماہرین کے لئے اہم بنا ہوا ہے ۔ کئی لوگوں کا کہنا ہے کہ وقت آگیا ہے کہ غریب ملکوں کو قرضے دینے والے اس ادارے کی قیادت امریکہ کی بجائے کسی دوسرے ملک کو منتقل کی جائے ، جبکہ ایسے لوگ بھی ہیں جو ورلڈ بینک کے اگلے صدر کے لئے امریکہ ہی کے امیدواروں کے نام پر شرطیں لگا رہے ہیں ۔ پیڈی پاور، آن لائن بیٹنگ یا شرط لگانے کی ویب سائٹ ہے ۔ ورلڈ بینک کا اگلا صدر کون ہوگا ؟ اس ویب سائٹ کوئی بھی اس بارے میں شرط لگا سکتا ہے ۔ ابتدائی مرحلے میں ہارورڈ یونیورسٹی کے معیشت دان اور امریکہ کے سابق صدارتی مشیر لیری سمرز کے حق میں شرط لگائی گئی تھی ۔ لیری سمرز ، بڑے بینکوں کے لئے صدر اوباما کی پالیسیوں کے حامی نظر آتے ہیں ۔ امریکی حکام کے مطابق وہ ایک مضبوط امیدوار میدان میں لاسکتے ہیں ، مگر وزیر خارجہ ہلری کلنٹن کہتی ہیں کہ انہیں یہ عہدہ نہیں چاہئے ۔ اس کے بعد سابق ترک وزیر مالیات کمال درویش کا نام لیا جا رہا ہے ، جنہوں نے اقوام متحدہ میں کچھ ترقیاتی منصوبوں کی نگرانی کی تھی اور ترقی پذیر ملکوں کے لئے ورلڈ بینک کے اہم عہدیدار تھے ۔ ورلڈ بینک کی ایک اور سابق عہدیدار نائیجیریا کی وزیر مالیات نگوزی اوکونجو بھی امیدوار ہو سکتی ہیں ، جو اپنے ملک کے سابق وزیر خارجہ بھی رہ چکی ہیں ۔ پیڈی پاور نامی ویب سائٹ نے فرانس کی کرسٹین لگارڈ کے عالمی مالیاتی فنڈ یا آئی ایم ایف کی قیادت سنبھالنے کی درست پیش گوئی بھی کی تھی ، اور آئی ایم ایف کی سربراہی روایتی طور پر کسی یورپی ملک کے حصے میں ہی آتی رہی ہے ۔ واشنگٹن کے کارنیگی اینڈاومنٹ کے ماہر معاشیات اور ورلڈ بینک کے سابق عہدیدار اڑی دادوش کہتے ہیں کہ تیزی سے ترقی کرتی معیشتوں کو ایک مضبوط آواز کی ضرورت ہے ۔ بینک آف میکسیکوکے گورنر آگسٹین کارسٹن نے آئی ایم ایف کی قیادت حاصل کرنے کے لئے ایک ناکام مہم چلائی تھی ۔ امیرکن انٹر پرائز انسٹی ٹیوٹ کی ماہر عالمی تجارت ومعاشیات کلاڈ بارفیلڈ کہتی ہیں کہ اس وقت ترقی پذیر ملک ایک امیدوار کے نام پر متفق نہیں ہو ئے تھے ۔ ان کا کہناہے کہ ترقی پذیر ملکوں کی رائے مختلف وجوہات کی بنا پر ایک جیسی نہیں تھی ۔ چین نے ان کی حمایت نہیں کی اور اب بھی ایسا ہونے کا امکان کم ہی ہے ۔ ورلڈ بینک کے امریکہ سے تعلق رکھنے والے موجودہ صدر رابرٹ زوئیلک کا متبادل تلاش کرنے کے لئے بینک حکام 23 مارچ تک نامزدگیاں وصول کریں گے ۔ اس عہدے کے لئے قائدانہ صلاحیت اور سفارتکاری میں مہارت کے ساتھ ساتھ بڑے ادارے چلانے اور کثیر ملکی تعاون کا تجربہ رکھنا لازمی ہے ۔